Document ID: 31992R2070

NEUVOSTON ASETUS (ETY) N:o 2070/92,
annettu 30 päivänä kesäkuuta 1992,
lampaan- ja vuohenlihan tuottajapalkkion myöntämisen yleisistä säännöistä annetun asetuksen (ETY) N:o 3493/90 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1) ja erityisesti sen 5 artiklan 8 kohdan,
ottaa huomioon komission ehdotuksen(2),
sekä katsoo, että
lampaanlihan tuottajien palkkion myöntämiseen liittyvistä yleisistä säännöistä ja asetuksen (ETY) N:o 2643/80 kumoamisesta 31 päivänä maaliskuuta 1984 annetulla neuvoston asetuksella (ETY) N:o 872/84(3) säädetyt käsitteet "palkkiokelpoinen uuhi" ja "palkkiokelpoinen vuohi" on määriteltävä uudelleen niihin sisältyvien tarkastusvaikeuksien vuoksi; uusien määritelmien laadintaan liittyvien hallinnollisten vaikeuksien vuoksi lampaanlihan tuottajapalkkion myöntämiseen liittyvistä yleisistä säännöistä 27 päivänä marraskuuta 1990 annetussa neuvoston asetuksessa (ETY) N:o 3493/90(4) säädetään niiden soveltamisen jatkamisesta markkinointivuonna 1991 maksettaviin palkkioihin;
asetuksen (ETY) N:o 3013/89(5) muuttamisesta 30 päivänä kesäkuuta 1992 annetun neuvoston asetuksen (ETY) N:o 2069/92 yhteydessä päätetyt, ja erityisesti tuen myöntämisessä yksilöllisten rajojen vahvistamiseen liittyvät toimenpiteet mahdollistavat mainittujen vaikeuksien selvittämisen suhteellisen yksinkertaisilla määritelmillä, jotka ovat omiaan varmistamaan helposti tarkastettavalla tavalla lampaanlihan tuotantoon tarkoitettujen eläinten määrittämisen,
moitteettoman hallinnon vuoksi olisi uusia määritelmiä sovellettava vasta markkinointivuoden 1993 alusta alkaen ja tämän vuoksi sovellettava edelleen markkinointivuonna 1992 asetuksella (ETY) N:o 872/84 säädettyjä määritelmiä, ja
olisi muutettava asetus (ETY) N:o 3493/90,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3493/90 seuraavasti:
Lisätään 1 artiklan ensimmäiseen alakohtaan seuraavat kohdat:
"4) palkkiokelpoinen uuhi: kaikki naaraspuoliset lampaat, jotka ovat karitsoineet vähintään kerran tai ovat vähintään yhden vuoden ikäisiä;
5) palkkiokelpoinen vuohi: kaikki naaraspuoliset vuohet, jotka ovat karitsoineet vähintään kerran tai ovat vähintään yhden vuoden ikäisiä."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklan 1 kohtaa sovelletaan markkinointivuonna 1993 ja sitä seuraavina markkinointivuosina maksettaviin palkkioihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 30 päivänä kesäkuuta 1992.

Labels: 17
6